DECRETO 199/2007, do 4 de outubro, polo que se aproba o cambio de titularidade de dous treitos da estrada autonómica LU-212.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 25/10/2007

O 13 de abril de 2005 o Concello de Taboada asinou un convenio de colaboración coa Consellería de Política Territorial, Obras Públicas e Transportes para a adecuación e urbanización do contorno dun treito sobrante da estrada autonómica LU-212.
Na cláusula primeira do Convenio, o Concello de Taboada dá a súa conformidade e aceptación da transferencia da titularidade do treito sobrante da estrada LU-212 (referencia: área de descanso 1, próxima ao Cruceiro) e o treito sobrante da estrada LU-212 (referencia: área de descanso 2, próxima ao Chao).
O 1 de xuño de 2007 o Servizo de Conservación y Explotación da Dirección Xeral de Obras Públicas emite informe favorable sobre o cambio de titularidade do treito sobrante da estrada LU-212 (referencia: área de descanso 1, sobre ao Cruceiro) e o treito sobrante da estrada LU-212 (referencia: área de descanso 2, próxima ao Chao). O 4 de xuño de 2007 a Dirección Xeral de Obras Públicas dá a súa conformidade coa proposta formulada polo devandito servizo e a Subdirección Xeral de Estradas.
O Decreto 308/2003, do 26 de xuño (DOG nº 140, do 21 de xullo) polo que se aproba a relación de estradas de titularidade da Comunidade Autónoma de Galicia, define a estrada LU-212 como pertencente á rede secundaria. No decreto prevese a posibilidade do cambio de titularidade das estradas a prol dos concellos, con especial referencia a aquelas susceptibles de seren transferidas por non dar continuidade a itinerarios e/ou seren tramos antigos de estradas en que se fixeron variantes de trazado.
No mencionado decreto non figura como susceptible de ser transferida a estrada LU-212 (Taboada (N-540)-Monterroso (N-640)). De todos os xeitos, os dous tramos reúnen as características necesarias para que sean susceptibles de transferencia, ao seren treitos antigos de estradas en que se fixeron variantes de trazado.
O 8 de agosto de 2007 o Concello de Taboada manifesta a aceptación do exposto no informe-proposta da DXOP.
O artigo 54 da Lei 4/1994, do 14 de setembro, de estradas de Galicia establece que as estradas autonómicas ou provinciais ou os treitos determinados delas, en que a circulación adquira características urbanas, entregaránselles aos concellos respectivos.
Conforme o sinalado no artigo 5 da Lei 4/1994, do 14 de setembro, de estradas de Galicia, tras o acordo entre as administracións afectadas, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia en reunión do día catro de outubro de dous mil sete,
DISPÓN:
Artigo 1º
Apróbase o cambio de titularidade a favor do Concello de Taboada do treito sobrante da estrada LU-212 (referencia: área de descanso 1, próxima ao Cruceiro) y el tramo sobrante da estrada LU-212 (referencia: área de descanso 2, próxima ao Chao).
Artigo 2º
As estradas incorporaranse á relación de estradas de titularidade do Concello de Taboada como sinala o artigo 4 da Lei 4/1994, do 14 de setembro, de estradas de Galicia.
Artigo 3º
Correspóndenlle ao Concello de Taboada, a partir da formalización da entrega, todas as actividades de xestión, mantemento, conservación e explotación das vías; así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Artigo 4º
A entrega dos treitos formalizarase, durante os dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, catro de outubro de dous mil sete.
Emilio Pérez Touriño
Presidente
Mª José Caride Estévez
Conselleira de Política Territorial, Obras Públicas e Transportes